ТЕХНИЧКА СПЕЦИФИКАЦИЈА – ВРСТА И ОПИС ПРЕДМЕТА НАБАВКЕ

[bookmark: _Hlk198209546]Предмет набавке је пружање услуге управљања одржавањем Комплексa „Ложионица“ у Београду који се налази код „Мостарске петље“ на КО Савски венац. Комплекс „Ложионица“ се састоји од креативно-иновативног мултифункционалног центра „Ложионица“ спратности По+П+Гал, укупне БРГП надземно 4.814,49m2, категорије „В“, класификационе ознаке 126102, пословног објекта Анекса са пратећим садржајима, спратности По+П+6+Пс, укупне БРГП надземно 11.174,61m2, категорије „В“, класификационе ознаке 122012, са подземном гаражом укупне БРГП 6.077,10m2 са укупно 173 паркинг места /од чега 166 у гаражи објекта, од чега 9 паркинг места за инвалиде и 7 паркинг места на парцели, на ГП25б која се формира од катастарских парцела 1508/243, 1508/248, 1508/249, 1508/250, 1508/394, 1604, 1605/1, 1606, 1607/1 КО Савски венац, општина Савски венац.

Предметне услуге вршиће се у складу са законским обавезама,  моделом уговора који је део конкурсне документације за јавну набавку, овом спецификацијом, као и свом техничком документацијом и прилозима уговора, укључујући, али не ограничавајући се на прилоге уговора који ће бити закључен са изабраним понуђачем – Добављачем – Менаџером одржавања, а чији су саставни делови следећи документи:
· [bookmark: _Hlk198209769]Прилог А 	- Употребна дозвола (напомена: иста ће бити достављена Добављачу, пре увођења у посао)
· Прилог Б - Пројекат изведеног објекта (напомена: биће достављен Добављачу, пре увођења у посао)
· Прилог В - Извештај комисије за технички преглед објекта (напомена: исти ће бити достављен Добављачу, пре увођења у посао)
· Прилог Г - Комплетна атестна документација за уграђене материјале и опрему, извештаји о испитивању инсталација, упутства за руковање и одржавање уграђене опреме (напомена: иста ће бити достављена Добављачу, пре увођења у посао)

Документи наведени у Прилозима су припремљени у електронској форми (PDF формат) и као такви сматрају се валидним уговорним документима.

Понуђачи су дужни да се пре подношења понуде упознају са локацијом и објектима на које се односи извршење услуге и у понуђену цену укључе све своје трошкове за реализацију уговора уколико им буде додељен и након закључења уговора не могу од Наручиоца захтевати никакве додатне накнаде.

ОПИС УСЛУГА ДОБАВЉАЧА - МЕНАЏЕРА ОДРЖАВАЊА

· Планирање, организовање и координација активности Превентивног (редовног) одржавања, као и излазак на терен и координација активности Интервентног (хаваријског) одржавања, са екипама екстерно ангажованих сервисера које обезбеђује Наручилац.
· Преглед и контрола Плана одржавања који обезбеђује Наручилац, односно припрема извођач радова на изградњи.
· Припрема предлога начина комуникације корисника објеката са Добављачем.
· Припрема документације и најаве одржавања за сваки систем. 
· Свакодневно праћење стања опреме и система у смислу дневних обилазака објекта и попуњавања чек-листа.
· Праћење логова на дневном и недељном нивоу за потребе констатовања кварова и попуњавања недељних извештаја.
· Преузимање аларма у најкраћем реалном року, организовање изласка екстерно ангажованих сервисера које обезбеђује Наручилац, односно извођач радова на изградњи током гарантног рока, на локацију и координација отклањања кварова.
· Организовање радова на ситним поправкама на гипсарским радовима, молерским радовима, водоводним и електро инсталацијама, расвети, санитаријама, столарији и браварији. Радови се изводе на захтев Наручиоца или након сагласности Наручиоца на предлог Добављача, а након процедуре уговарања истих коју спроводи Наручилац.
· Организовање, припрема и подршка извођењу радова на Интервентном одржавању, односно у случају хаваријских догађаја који нису обухваћени обавезама Добављача из Техничке спецификације. У случају хаварије, Добављач је дужан да предузме све радње потребне за отклањање последица исте. Добављач је дужан да обезбеди извршење радова на Интервентном (хаваријском) одржавању на основу захтева Наручиоца. Опрему, резервне делове и материјал за Интервентно одржавање и отклањање хаварија по правилу обезбеђује Наручилац, а према спецификацији коју доставља Добављач. У случају да у магацину Наручиоца из било ког разлога не постоје опрема, резервни делови или материјал неопходни за санацију хаварије, Добављач је у обавези да обезбеди потребну опрему, резервне делове и материјал уз сагласност Наручиоца, у ком случају Добављач је дужан да достави Наручиоцу рачун од произвођача или овлашћеног дистрибутера за уграђену опрему, резервне делове или материјал. Рачун, поред осталих обавезних елемената, треба да садржи цену уграђене опреме, резервних делова или материјала која не може бити увећана у односу на цену произвођача или овлашћеног дистрибутера, са урачунатим свим трошковима. Уколико се опрема, резервни делови или материјал добављају од произвођача или овлашћеног дистрибутера из иностранства, цена се увећава за трошкове царине. Цену уграђене опреме, резервних делова и материјала верификује овлашћено лице Наручиоца.
· Обука запослених Наручиоца или других лица које Наручилац одреди.
· Стална телефонска расположивост техничке подршке за интервентна одржавања 24/7/365, уз излазак на локацију објекта најкасније до два сата од момента пријаве.
· Давање препорука Наручиоцу у вези плана инвестиционог одржавања.
· Благовремено обавештавање Наручиоца о законским обавезама у вези периодичних прегледа и атестирању специфичне опреме у складу са законом (лифтови, ПП системи и сл.) и организовање спровођења ових активности.
· Преглед и контрола Плана одржавања који обезбеђује Наручилац, пре свега у погледу адекватности:
· описа планираних активности
· годишњег календара Превентивног одржавања по свим системима
· обима и садржаја извештаја са Превентивног одржавања са чек листом за сваки од система, као и извештаја у вези Интервентних (хаваријских) догађаја
· предлога лагер листе резервних делова за све системе, са изјавама испоручиоца о расположивости резервних делова у магацину испоручиоца за потребе хитних интервенција, као и роковима испоруке за остале резервне делове

За спровођење наведених услуга Добављач је у обавези да обезбеди Технички тим ангажован на објектима у оквиру комплекса Ложионица у току осмочасовног радног времена (понедељак-петак), уз пасивно дежурство 24/7/365 са временом одазива два сата од тренутка пријаве, а који се састоји најмање од:
· два Менаџера/Професионална управника који поседују:
· лиценцу коју издаје ПКС који сходно закону о становању и одржавању зграда могу обављати послове управљања стамбеним зградама, стамбено-пословним зградама, пословним зградама, зградама јавне намене или зградама које су проглашене за културно добро и зградама у заштићеним културно – историјским целинама, у циљу спречавања или отклањања опасности по живот и здравље људи, животну средину, привреду или имовину веће вредности, односно у циљу обезбеђивања сигурности зграде и њене околине, као и
· диплому високе стручне спреме (180ЕСП бодова) из једне од релевантних области (грађевинарство, архитектура, машинство или електротехника)
· потврду о извршеним обукама за рад на следећим системима и уређајима: 
· рано откривање и дојава пожара на опреми произвођача SECURITON: SecuriFire SCP3020.
· дизел агрегати на опреми произвођача TEHNOLINK: SC.275 s/n 4781 и SC.550 s/n 4780.
· руковање контролером fancoil уређаја и рекуператора  произвођача DAIKIN и DELTA AIR коју је инсталирала фирма TERMO&COLD.
· IPARK систем за затворени паркинг коју је инсталирала фирма  ICOM.
· видео-надзор и контрола приступа произвођача AVIGILON UNITY коју је инсталирала фирма  TECHGROUP.
· лифтови и ескалатори произвођача  KLEEMANN.
· 5 техничара – контролора одржавања од којих:
· 1 водоинсталатер
· 1 електричар
· 1 баштован
· 2 техничка лица за текуће поправке и хитне интервенције


Рок извршења услуге: Услуга се врши континуално, током важења уговора, у трајању од 12 (дванаест) месеци од дана закључења уговора, односно до искоришћења предвиђених средстава.

[bookmark: _Hlk198991283]Начин плаћања: Наручилац се обавезује да изабраном понуђачу / Добављачу изврши плаћање за пружене услуге одржавања у складу са Техничком спецификацијом паушално, месечно за претходни месец. Поред паушалног месечног износа, Наручилац ће Добављачу, у складу са одредбама Уговора и реализованим активностима, исплатити и накнаду за услуге организовања, припреме и подршке извођењу радова на Интервентном (хаваријском) одржавању, а која се исплаћује у складу са утрошеним радним сатима особља Добављача на организацији отклањања хаварија у претходном месецу, у складу са ценом радног сата особља Добављача из Обрасца структуре цене. Наручилац ће изабраном понуђачу / Добављачу извршити плаћање у року од 30 (тридесет) дана од дана пријема уредне фактуре и Извештаја о извршеној услузи који сачињава Добављач а који мора да садржи детаљну спецификацију, односно врсту и опис пружених услуга. Извештај о извршеној услузи мора бити потписан од стране овлашћених представника Наручиоца и Добављача. 

Начин попуњавања Обрасца структуре цене: Табела Обрасца структуре цене је „закључана“ и понуђачи су дужни да у жуто обојена поља која су једино „откључана“ за унос података унесу јединичне цене које представљају цене са урачунатим свим трошковима за реализацију уговора. 

Количина радних сати особља Добављача на Интервентном (хаваријском) одржавању је дата као процењен број радних сати током једногодишњег трајања уговора, а на основу процене Наручиоца у тренутку сачињавања конкурсне документације. Радни сати ће се користити, обрачунавати и плаћати у другачијој, већој или мањој количини, у зависности од стварних потреба, односно у складу са хаваријама које се могу десити на објекту, а плаћања ће бити вршена у складу са јединичним ценама, одредбама уговора и стварно учињеним послом, до реализације уговора. 

Табела Образац структуре цене не сме се копирати, „откључавати”, мењати. Понуђачи су у обавези да приликом подношења понуда  учитају попуњену Табелу обрасца структуре понуђене цене која је саставни део документације и која је учитана на Портал од стране Наручиоца („закључана” табела са могућношћу попуњавања жуто обојених поља). 

